7. Go gwanta ga Modimo ga phenyo go tla ama jang batho ba ba mo tsuologelang? 3 Batho bangwe mo go Labokeresete ba rutile batho ka tsela e e farologaneng thata le ya batho ba e seng ba bodumedi, ba ruta gore tlhakanelodikobo ke selo se se tlhabisang ditlhong, ke boleo le gore “boleo jwa ntlha” mo tshimong ya Edene e ne e le fa Efa a raela Adame ka tlhakanelodikobo. Pono e e ntseng jalo e kgatlhanong le se Dikwalo tse di tlhotlheleditsweng di se bolelang. Pego ya Baebele e bitsa banyalani ba ntlha e re ke “monna le mosadi wa gagwe.” (Genesise 2:25) Modimo o ne a ba laela go nna le bana a re: “Atang, lo ntsifale lo tlale ka lefatshe.” (Genesise 1:28) Go ne go se kitla go utlwala gore Modimo a laele Adame le Efa gore ba nne le bana mme a bo a ba otlhaela go diragatsa ditaelo tseo.—Pesalema 19:8.